डॉक सारांशित करण्यासाठी: "राज्याला स्थिर सरकारची गरज आहे, शेतकऱ्यांसमोर गंभीर संकट उभं आहे, काळजीवाहू सरकारनं त्या त्या खात्याला आणि शेतकऱ्यांना पैसे दिले पाहिजेत," असं काँग्रेस नेते पथ्वीराज चव्हाण यांनी म्हटलंय. 

सत्ता स्थापनेबाबत काँग्रेस नेत्यांनी त्यांचं मत हायकमांडकडे मांडल्याचंही त्यांनी स्पष्ट केलं आहे.    

...तर भूमिका जाहीर करू - राऊत 

"शिवसेना आमदारांच्या मातोश्रीवर झालेल्या बैठकीत उद्धव ठाकरेंच्या भूमिकेला सर्व आमदारांनी पाठिंबा दिला आहे," असं संजय राऊत यांनी सांगितलं. 

मी निर्णय घेत आहे तो चुकीचा आहे का, असा सवाल या बैठकीत उद्धव ठाकरे यांनी आमदारांना केल्याचं राऊत यांनी सांगितलं आहे. 

चंद्रकांत पाटील आणि सुधीर मुनगंटीवर यांची पत्रकार परिषद मी ऐकली, ते सरकार स्थापन करण्याचा दावा का करत नाहीत, राज्यपालांना भेटून ते रिकाम्या हाताने का परत आले, असा सवाल राऊत यांनी  विचारला आहे. 

दाम, दाम, दंड, भेद हे सत्तेचा माज असेलेल वापरतात, सत्ता गेल्यानंतर ते सगळं गळून पडतं. धमक्या आणि ब्लॅकमेलिंग आता चालणार नाही. हे लोक महाराष्ट्रावर राष्ट्रपती शासन थोपवत आहेत, असा आरोपही राऊत यांनी केला आहे. 

 "सरकार बनवण्यास असमर्थ आहोत असं भाजपनं सांगावं मग आम्ही आमची भूमिका जाहीर करू, लवकरच महाराष्ट्रात एक स्थिर सरकार येईल" असं सूचक वक्तव्य राऊत यांनी केलं आहे.  

"शिवसेनेचा मुख्यमंत्री कसा बनेल हे सभागृहात कळेल, आमच्याकडे पर्याय आहे. भाजपनं सांगावं राज्यपालांना की आम्ही सरकार बनवू शकत नाही," असंही राऊत यांनी म्हटलंय.   

दरम्यान महाराष्ट्रातल्या सत्ता स्थापने मी तिकडं जाऊन सध्या काही फायदा नाही असं अमित शहा म्हणाल्याचं रामदास आठवले यांनी म्हटलं आहे. 

भाजप प्रदेशाध्यक्ष चंद्रकांत पाटील, सुधीर मुनगंटीवार आणि आशिष शेलार राज्यपाल भगत सिंह कोश्यारी यांची भेट घेतली.  

"महाराष्ट्रात सत्ता स्थापनेसाठी उशीर होत आहे, त्या संदर्भात काय काय सुरू आहे. या संदर्भाल्या कायदेशीर बाबींवर चर्चा करण्यासाठी आम्ही राज्यपालांची भेट घेतली, त्यानंतर आता पुढे काय करायचं हे भाजप ठरवणार आहे," असं भाजप प्रदेशाध्यक्ष चंद्रकांत पाटील यांनी या भेटीनंतर सांगितलं आहे.    

शिवसेना मागण्यांवर ठाम

"परिस्थिती जैसे थे. आम्ही आमच्या मागण्यांवर ठाम आहोत. भाजपाकडून कोणताही प्रस्ताव आलेला नाही, त्यामुळे बोलणी काहीही झाली नाहीत. ९ नोव्हेंबर पर्यंत काय करावं हा भाजपाचा प्रश्न आहे....\nडॉक सारख्याच भाषेत सारांश:
राज्यातील सत्ता स्थापनेचा पेच कायम असताना राजकीय घडामोडींना आता वेग आला आहे.